**Noteikumu projekta "Grozījums Ministru kabineta 2000. gada 26. septembra noteikumos Nr. 330 "Vakcinācijas noteikumi"" projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) |  |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2020. gada 28. aprīļa Ministru kabineta sēdes protokola Nr. 28 (*51. §; Krīzes vadības padomes sagatavotais informatīvais ziņojums*) 8. punkts nosaka, ka Veselības ministrijai līdz 2020. gada 1. septembrim jāievieš pasākumi, lai veicinātu pretgripas vakcinācijas aptveri veselības riska grupām un ārstniecības iestāžu darbinieku vidū, tai skaitā aizstāt pašreizējo 50 % apmaksas kompensācijas mehānismu ar valsts 100 % apmaksātu vakcināciju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā to, ka šobrīd ir ļoti ierobežota sezonālās gripas (turpmāk – gripa) vakcīnu pieejamība, ir nepieciešams veicināt senioru un personu ar hroniskām slimībām vakcināciju pret gripu, kas ir iepirktas centralizētajā iepirkumā. Lai arī šīm riska grupām šajā gripas sezonā no 1. oktobra ir nodrošināta iespēja vakcinēties zāļu kompensācijas sistēmas ietvaros (saņemot zāļu recepti ar 100 % kompensāciju; *atbilstoši šai kārtībai ģimenes ārsts izraksta katrai noteiktajai personai kompensējamo zāļu recepti, kuru ārsts kopā ar vakcinējamo personu sarakstu iesniedz aptiekā, lai pasūtītu nepieciešamo vakcīnu apjomu. Aptieka atbilstoši pasūtījumam, vakcīnas piegādā ģimenes ārstam (vakcinācijas iestādei)*), tomēr daļai personu būtu vieglāk saņemt gripas vakcīnu uzreiz ģimenes ārsta praksē vai vakcinācijas kabinetā, izmantojot centralizētajā iepirkumā iegādātās vakcīnas. Papildus Slimību profilakses un kontroles centrs (turpmāk – SPKC) šai gripas sezonai provizoriski jau ir apzinājis iespējamos gripas vakcīnu atlikumus, kurus ir iespējams pārdalīt šīm riska grupu personām. Tādējādi tiek papildināti noslēguma jautājumi, nosakot, ka ārstniecības persona atbilstoši SPKC norādījumiem var uzsākt riska grupu vakcināciju pret gripu arī ātrāk par 1. novembri, lai nodrošinātu iespēju senioriem un personām ar hroniskām slimībām saņemt centralizētajā iepirkumā iegādātās pretgripas vakcīnas pēc iespējas ātrāk.  Noteikumu projekta **mērķis** un **būtība** ir šī gada gripas sezonas laikā veicināt senioru un personu ar hroniskām slimībām vakcināciju pret gripu (kas iegādātas par valsts budžeta līdzekļiem centralizētajā iepirkumā), lai neveidojas gripas vakcīnu atlikums, kas netiek izlietots. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektam ir pozitīva ietekme uz sabiedrības veselību – tiek aizstāvētas sabiedrības intereses kopumā, jo vakcinējamais personu loks tiek pasargāts pret inficēšanos un saslimšanu ar gripu.  Noteikumu projekts attiecināms uz noteiktu personu loku, kurām saskaņā ar grozījumu Vakcinācijas noteikumos tiks veicināta valsts apmaksāta vakcinācija pret gripu.  Noteikumu projekts ietekmē arī:  1. ģimenes ārstus un vakcinācijas iestādes;  2. SPKC darbiniekus, kuri apkopo vakcinācijas iestāžu vakcīnu pasūtījumus, atskaites par vakcināciju un vakcīnu izlietojumu;  3. Nacionālā veselības dienesta darbiniekus, kuri nodarbojas ar vakcīnu iepirkumu veikšanu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam ir pozitīva ietekme uz tautsaimniecību un uzņēmējdarbības vidi, jo šīs gripas sezonas laikā pieaugs vakcinēto personu loks pret gripu. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 5. | Cita informācija | Projekta izpildē iesaistītās institūcijas noteikumu projektā paredzēto pasākumu īstenošanu nodrošinās tām piešķirto valsts budžeta līdzekļu ietvaros. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | SPKC katru gadu veic kampaņas par vakcināciju, kā arī vienmēr informē ārstniecības personas par izmaiņām vai aktualitātēm vakcinācijas jomā. |
| 2. | Sabiedrības līdzdalība projekta izstrādē | Konsultācijas ar sabiedrības pārstāvjiem nav notikušas.  Imunizācijas valsts padomes locekļi ir vairākkārtīgi diskutējuši par riska grupu vakcināciju pret gripu un ir lēmuši, ka vakcinējamais personu loks ir jāpaplašina, ja tam ir iespējams rast valsts finanšu līdzekļus. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | SPKC, Nacionālais veselības dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek veidotas. |
| 3. | Cita informācija | Nav |

Veselības ministre I. Viņķele

Vīza: Valsts sekretāre D. Mūrmane-Umbraško

Liepiņa 67876080

[Inga.Liepina@vm.gov.lv](mailto:Inga.Liepina@vm.gov.lv)